Βάσια Τριφύλλη

Η Βάσια Τριφύλλη (γεννημένη ως Βασιλική Ελευθερίου, Αθήνα, 31 Μαΐου 1943) είναι Ελληνίδα κωμική ηθοποιός και τηλεοπτική παρουσιάστρια.

 Βιογραφία 
Έχει καταγωγή από την Αθήνα (Πλάκα) από την πλευρά του πατέρα της και από την Κύθνο από την πλευρά της μητέρας της.

Σπούδασε στη Δραματική Σχολή του Εθνικού Θεάτρου (1969). Η πρώτη της εμφάνιση έγινε με το θίασο των Κώστα Βουτσά - Μάρως Κοντού - Νίκου Ρίζου (1969 - 1970). Στον κινηματογράφο έκανε την πρώτη της εμφάνιση το 1970 με την ταινία Ο δασκαλάκος ήταν λεβεντιά.

Είχε συμμετοχές σε ταινίες στο πλευρό του Θανάση Βέγγου, όπως: Ο παλαβός κόσμος του Θανάση, Ο φαλακρός μαθητής κ.ά. Χάρισε τη φωνή της στη μεταγλώττιση της σειράς κινουμένων σχεδίων Μάγια η μέλισσα. Είναι, επίσης, η ελληνική φωνή της Γκλεν Κλόουζ ως Κρουέλλα Ντε Βιλ, στις ταινίες Τα 101 Σκυλιά της Δαλματίας (1996) και Τα 102 σκυλιά της Δαλματίας (2000). Αξέχαστη θα μείνει η συμμετοχή της στους Αυθαίρετους (1989).

Έχει παρουσιάσει με αρκετά μεγάλη επιτυχία διάφορα τηλεπαιχνίδια, με κυριότερο το Ραντεβού στα τυφλά. Έχει τιμηθεί με το έπαθλο Παναθήναια για την προσφορά της στην επιθεώρηση την περίοδο 2000-2002.

Την τετραετία 2010-2014 ήταν δημοτική σύμβουλος Αθηναίων με την παράταξη του Νικήτα Κακλαμάνη.Θεόδωρος Έξαρχος, Έλληνες Ηθοποιοί (1941 - 1950) Εκδ. "Γκόνης" 

Συμμετείχε στον τρίτο κύκλο του Dancing with the stars όπου κατέκτησε την όγδοη θέση.

 Φιλμογραφία 
 Κινηματογράφος 
ΈτοςΤίτλοςΡόλος1970Ο δασκαλάκος ήταν λεβεντιάΜατίναΕγώ ρεζίλεψα τον Χίτλερ1972Ναι μεν, αλλά γυναίκα σε κωμωτήριο1979Ο φαλακρός μαθητής Βάσω ΧατζηαθανασοπούλουΟ παλαβός κόσμος του Θανάση Ελένη1980Βέγγος, ο τρελός καμικάζι Τασία1982Ο Θανάσης και το καταραμένο φίδι Φρόσω Χατζηθανάση

 Πηγές 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου